Moimenta da Beira

Moimenta da Beira estas urbo de Portugalio, situanta en la nordoriento de la Distrikto Viseu, Centra regiono kaj la subregiono Douro. Ĝi havas ĉirkaŭ 2 843 loĝantojn (2021).

Ĝi estas sidejo de la municipo Moimenta da Beira, kiu havas totalan areon de 219,97 km², kaj 9 410 loĝantojn (2021), subdividita en 16 fregezioj. La municipa teritorio limas nordoriente kun Tabuaço, sudoriente kun Sernancelhe, sude kun Sátão, sudokcidente kun Vila Nova de Paiva, okcidente kun Castro Daire, nordokcidente kun Tarouca kaj norde kun Armamar. La teritorio estas inter la rivero Távero oriente, la montaro Serra de Leomil norde kaj la rivero Paiva sude.

Historio
eta|maldekstre|230px|Biblioteko.
Prahistorian loĝadon atestas kastrumoj kaj megalitoj (dolmeno) troviĝantaj en la municipo. El la romia epoko estas pluraj disaj restaĵoj. Kvankam ĝermanoj ja loĝis en la areo, la islamanoj ne lasis multajn restaĵojn tie. 

La areo de Moimenta da Beira estis definitive konkerita el islamanoj inter 1058 kaj 1064, kiuj estis respektive, la jaroj de la konkeroj de Viseu kaj de Koimbro, kio sekurigis la zonon el atakoj fare de sudaj islamanoj. 

Post la fondo de la Reĝlando Portugalio (en 1143), ekis administracia organizado, per kreado de municipoj. 

Elstaras romanikaj preĝejoj kaj arkitekturo de la 17-a kaj 18-a jarcentoj, videbla ĉefe en la senjordomegoj. 

En la unua duono de la 20-a jarcento la loĝantaro estis stabila kaj atingis pli ol 10 000 loĝantojn en 1950, sed poste malpliiĝis pro elmigrado ĝis nunaj pli ol 5 000 loĝantoj, tio estas, oni perdis ĉirkaŭ duonon. Aktuale la ekonomio baziĝas sur agrikulturo, brutobredado kaj derivitaj produktoj, kiel pomoj, kolbasoj, fromaĝoj, kaŝtanoj, ktp.

 Submunicipoj 
Moimenta da Beira havas la jenajn fregeziojn:

 Alvite
 Arcozelos
 Baldos
 Cabaços
 Caria
 Castelo
 Leomil
 Moimenta da Beira (sidejo)
 Paradinha e Nagosa
 Passô
 Pêra Velha, Aldeia de Nacomba e Ariz
 Peva e Segões
 Sarzedo
 Sever
 Vila da Rua
 Vilar

Vidindaĵoj
En pluraj loĝlokoj estas interesaj preĝejoj kaj kapeloj, kun gravaj pentraĵoj kaj valoraj liturgiaj juveloj; krome estas ankaŭ nobelaj domegoj ĉefe el la 18a jarcento.
 Pilorioj de Castelo, de Leomil, de Rua, de Sever, de Passô
 Konvento de Nossa Senhora da Purificação (tabelfoto) kaj Blazondomo Solar das Guedes de Moimenta da Beira 	
 Domo de Aquilino Ribeiro en Peva
 Preĝejoj de Rua, de Ariz,
 Blazondomo Solar de São Domingos de Sarzedo
 Etnografia Muzeo de Arcozelo da Torre
 Kapeloj de Leomil, de Paradinha, de Passô, de Sarzedo 
 Dolmeno de Lameiras en Pera Velha
 Sanktejo de Santo Antão - Peva
 Akvorezervejo de Vilar

Bildoj

Referencoj

 Eksteraj ligiloj 

 Birdobservado en akvobaraĵo de Vilar



Kategorio:Urboj de Portugalio
Kategorio:Distrikto Viseu